Document ID: /roh_data/filtered/fineweb-2-filterrobots_roh.jsonl.gz/12763

Janis Spescha è partì cun il numer 101 ed uschia en ina da las davosas retschas. La finala ha el terminà la cursa amez la rangaziun cun in retard da bun set minutas sin il victur, il Chilen Martin Vidaurre Kossmann ch’era gia vegnì a Val di Sole campiun mundial en la categoria dals umens sut 23 onns.
Per Janis Spescha è en mintga cas in siemi ì en vigur e quai ad ina cursa da la cuppa mundiala quasi avant ses isch-chasa. Perquai haja el era gì grond sustegn da sia famiglia e collegas che hajan tuts fatg il viadi a Lai. El saja en mintga cas fitg cuntent, uschia il giuven talent da Cuira.